Yuk mashinasi qalin tumanda to‘xtab turgan boshqa yuk mashinalarini payqamagan va ularning ortidan borib urgan. Foto: Videodan kadr Toshkent viloyati hududidan o‘tgan avtomobil yo‘lida qalin tuman tufayli uchta yuk mashina bir-biri bilan to‘qnashgan. Bu haqda viloyat IIBB axborot xizmati xabar berdi. Hodisa 2022 yil 22 dekabr kuni soat 12:30 larda A-373 Toshkent-O‘sh avtomobil yo‘lining Ohangaron tumani hududidan o‘tgan 161-kilometrida sodir bo‘lgan. MAN va Isuzu mashinalari «Uak» aholi maskanida svetoforning qizil chirog‘ida to‘xtab turganda Howo yuk mashinasi ularning ortidan kelib urilgan. Oqibatda yuk mashinalari ag‘darilib ketgan va Isuzu’ning 44 yoshli haydovchisi jan jarohati olib, shifoxonaga yotqizilgan. Dastlabki surishtiruvda aniqlanishicha, Howo haydovchisi qalin tumanda oldinda to‘xtab turgan turgan MAN va Isuzu mashinalarini ko‘rmay qolgan. Qayd etilishicha, holat yuzasidan Ohangaron tumani IIB tergov bo‘limi tomonidan surishtiruv harakatlari olib borilmoqda.